title: Директива за изпълнение (ЕС) 2020/432 на Комисията от 23 март 2020 година за изменение на Директива 2002/55/ЕО на Съвета във връзка с определението за зеленчукови култури и списъка на родовете и видовете в член 2, параграф 1, буква б) (текст от значение за ЕИП)

text:
                  24.3.2020

                  BG

                  Официален вестник на Европейския съюз

                  L 88/3

         ДИРЕКТИВА ЗА ИЗПЪЛНЕНИЕ (ЕС) 2020/432 НА КОМИСИЯТА
         от 23 март 2020 година
         за изменение на Директива 2002/55/ЕО на Съвета във връзка с определението за зеленчукови култури и списъка на родовете и видовете в член 2, параграф 1, буква б)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2002/55/ЕО на Съвета от 13 юни 2002 г. относно търговията със семена от зеленчукови култури (1), и по-специално член 2, параграф 2 от нея,
         като има предвид, че:

                     (1)

                     В Директива за изпълнение (ЕС) 2019/990 на Комисията (2), с която беше изменен член 2, параграф 1, буква б) от Директива 2002/55/ЕО, определението за „зеленчукови култури“ преди таблицата в същия член беше погрешно заличено. В резултат на това член 2, параграф 1, буква б) от Директива 2002/55/ЕО вече не съдържа определение за „зеленчукови култури“, което е съществена част от тази директива.

                     (2)

                     Поради това Директива 2002/55/ЕО следва да бъде съответно поправена.

                     (3)

                     От съображения за правна сигурност датата за транспониране, определена в посочената директива, следва да съответства на датата за транспониране, определена в Директива за изпълнение (ЕС) 2019/990.

                     (4)

                     Мерките, предвидени в настоящата директива, са в съответствие със становището на Постоянния комитет по растенията, животните, храните и фуражите,

               ПРИЕ НАСТОЯЩАТА ДИРЕКТИВА:

            Член 1
            Изменение на Директива 2002/55/ЕО
            Директива 2002/55/ЕО се изменя, както е посочено в приложението към настоящата директива.

            Член 2
            Транспониране

               1.   Държавите членки приемат и публикуват най-късно до 30 юни 2020 г. законовите, подзаконовите и административните разпоредби, необходими, за да се съобразят с настоящата директива. Те незабавно информират Комисията за това.
               Те прилагат тези разпоредби, считано от 1 юли 2020 г.
               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.

               2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.

            Член 3
            Адресати
            Адресати на настоящата директива са държавите членки.

            Съставено в Брюксел на 23 март 2020 година.

                  За Комисията

                  Председател

               Ursula VON DER LEYEN

            (1)  ОВ L 193, 20.7.2002 г., стр. 33.

            (2)  Директива за изпълнение (ЕС) 2019/990 на Комисията от 17 юни 2019 г. за изменение на списъка на родовете и видовете в член 2, параграф 1, буква б) от Директива 2002/55/ЕО на Съвета, в приложение II към Директива 2008/72/ЕО на Съвета и в приложението към Директива 93/61/ЕИО на Комисията (ОВ L 160, 18.6.2019 г., стр. 14).

            ПРИЛОЖЕНИЕ
            В Директива 2002/55/ЕО в член 2, параграф 1, буква б) се заменя със следното:

                        „б)

                        „зеленчукови култури“: са растенията от следните видове, предназначени за земеделско или градинско производство, но не за декоративни цели:

                  „Allium cepa L.

                        —

                        Лукова група (Лук, шалот)

                        —

                        Сборна група (Шалот)

               Allium fistulosum L.(Японски лук или уелски лук)

                        —

                        всички сортове

               Allium porrum L. (Праз)

                        —

                        всички сортове

               Allium sativum L. (Чесън)

                        —

                        всички сортове

               Allium schoenoprasum L. (Сибирски лук/лук резанец/салатен лук)

                        —

                        всички сортове

                  Anthriscus cerefolium (L.) Hoffm. (Кервел)

                        —

                        всички сортове

               Apium graveolens L.

                        —

                        Група „Целина“

                        —

                        Група „Кореновидна целина“

               Asparagus officinalis L. (Аспержи)

                        —

                        всички сортове

               Beta vulgaris L.

                        —

                        Група „Градинско цвекло“ (салатно цвекло, в това число Cheltenham)

                        —

                        Група „Листно цвекло“ (листно цвекло или манголд)

               Brassica oleracea L.

                        —

                        Група „Кейл“

                        —

                        Група „Цветно зеле“

                        —

                        Група Capitata (Червено главесто зеле и бяло главесто зеле)

                        —

                        Група „Брюкселско зеле“

                        —

                        Група „Алабаш“

                        —

                        Група „Савойско зеле“

                        —

                        Група „Броколи“ („Калабрезе“ и броколини)

                        —

                        Група „Тосканско черно зеле“

                        —

                        Група Tronchuda (португалско зеле)

               Brassica rapa L.

                        —

                        Група „Китайско зеле“

                        —

                        Група „Зеленчукова ряпа“

               Capsicum annuum L. (Чили или пипер)

                        —

                        всички сортове

               Cichorium endivia L. (Ендивия)

                        —

                        всички сортове

               Cichorium intybus L.

                        —

                        Група „Обикновена цикория“

                        —

                        Група „Листна цикория“ (Широколистна цикория или италианска цикория)

                        —

                        Група „Индустриална (коренова) цикория“

               Citrullus lanatus (Thunb.) Matsum. et Nakai (Диня)

                        —

                        всички сортове

               Cucumis melo L. (Пъпеш)

                        —

                        всички сортове

               Cucumis sativus L.

                        —

                        Група „Краставици“

                        —

                        Група „Корнишони“

               Cucurbita maxima Duchesne (Тиква обикновена)

                        —

                        всички сортове

               Cucurbita pepo L. (Тиквички, в т.ч. узрели тиквички и бели патисони, или Тиквичка, в т.ч. неузрели бели патисони)

                        —

                        всички сортове

               Cynara cardunculus L.

                        —

                        Група „Артишок“

                        —

                        Група „Кардун“

               Daucus carota L. (Моркови и фуражни моркови)

                        —

                        всички сортове

               Foeniculum vulgare Mill. (Резене)

                        —

                        Група Azoricum

               Lactuca sativa L. (Салата)

                        —

                        всички сортове

               Solanum lycopersicum L. (Домати)

                        —

                        всички сортове

               Petroselinum crispum (Mill.) Nyman ex A. W. Hill

                        —

                        Група „Листен магданоз“

                        —

                        Група „Коренов магданоз“

               Phaseolus coccineus L. (Многоцветен фасул)

                        —

                        всички сортове

               Phaseolus vulgaris L.

                        —

                        Група „Фасул пешак“

                        —

                        Група „Фасул вейков“

               Pisum sativum L.

                        —

                        Група „Кръгъл градински грах“

                        —

                        Група „Набръчкан градински грах“

                        —

                        Група „Захарен градински грах“

               Raphanus sativus L.

                        —

                        Група „Репички“

                        —

                        Група „Черни репички“

               Rheum rhabarbarum L. (Ревен)

                        —

                        всички сортове

               Scorzonera hispanica L. (Кокеш или черен корен)

                        —

                        всички сортове

               Solanum melongena L. (Патладжан или син домат)

                        —

                        всички сортове

               Spinacia oleracea L. (Спанак)

                        —

                        всички сортове

               Valerianella locusta (L.) Laterr. (Полска (кълнова) салата)

                        —

                        всички сортове

               Vicia faba L. (Бакла)

                        —

                        всички сортове

               Zea mays L.

                        —

                        Група „Захарна царевица“

                        —

                        Група „Пуклива царевица“

                  Всички гореизброени хибриди на видове и групи.“


title: Делегирана директива (ЕС) 2021/647 на Комисията от 15 януари 2021 година за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на някои съединения на оловото и шествалентния хром в електрически и електронни възпламенители на взривни вещества за гражданска (професионална) употреба (текст от значение за ЕИП)

text:
                  20.4.2021

                  BG

                  Официален вестник на Европейския съюз

                  L 133/54

         ДЕЛЕГИРАНА ДИРЕКТИВА (ЕС) 2021/647 НА КОМИСИЯТА
         от 15 януари 2021 година
         за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на някои съединения на оловото и шествалентния хром в електрически и електронни възпламенители на взривни вещества за гражданска (професионална) употреба
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (1), и по-специално член 5, параграф 1, буква а) от нея,
         като има предвид, че:

                     (1)

                     В Директива 2011/65/ЕС се изисква държавите членки да гарантират, че електрическото и електронното оборудване, което е пуснато на пазара, не съдържа опасните вещества, изброени в приложение II към същата директива. Това изискване не се прилага за освободените приложения, изброени в приложение III към Директива 2011/65/ЕС.

                     (2)

                     Категориите електрическо и електронно оборудване, за които се прилага Директива 2011/65/ЕС, са изброени в приложение I към същата директива.

                     (3)

                     Оловото и шествалентният хром са ограничени вещества, включени в приложение II към Директива 2011/65/ЕС.

                     (4)

                     На 19 януари 2018 г. Комисията получи заявление, подадено в съответствие с член 5, параграф 3 от Директива 2011/65/ЕС, за освобождаване, което да бъде включено в списъка в приложение III към посочената директива, за употребата на съединения на оловото и шествалентния хром в електрически и електронни възпламенители на взривни вещества за гражданска (професионална) употреба („поисканото освобождаване“).

                     (5)

                     Оценката на искането включваше консултации със заинтересованите страни в съответствие с член 5, параграф 7 от Директива 2011/65/ЕС. Получените по време на тези консултации коментари бяха направени обществено достояние на специален уебсайт.

                     (6)

                     Някои съединения на оловото и шествалентния хром се използват в основни части на електрически и електронни възпламенители (ЕЕВ), например електрически взриватели, първични взривни заряди и пиротехнически заряди със забавено действие. ЕЕВ са част от електрическите и електронните детонатори, които се използват предимно в добива на минерали, в строителството и за разрушаване на съоръжения, както и в компоненти на интегрирани спасителни системи.

                     (7)

                     Понастоящем на пазара няма алтернативи за оловния диазид, оловния стифнат, оловния дипикрамат, оранжевия миниум (оловен тетраоксид), оловния диоксид в ЕЕВ, и за бариевия хромат в ЕЕВ за бавновъзпламеняващи се пиротехнически заряди със забавено действие, които биха отговаряли на всички съществени изисквания за осигуряване на безопасната експлоатация на ЕЕВ.

                     (8)

                     Поради липсата на алтернативи замяната или елиминирането на оловния диазид, оловния стифнат, оловния дипикрамат, оранжевия миниум (оловен тетраоксид), оловния диоксид в ЕЕВ, и за бариевия хромат са научно и технически неприложими в определени компоненти на ЕЕВ. Освобождаването е в съответствие с Регламент (ЕО) № 1907/2006 на Европейския парламент и на Съвета (2) и поради това не намалява степента на опазване на околната среда и здравето, постановена в него.

                     (9)

                     Поради това е целесъобразно да се предостави исканото освобождаване, като се включат приложенията, обхванати от него, в приложение III към Директива 2011/65/ЕС по отношение на електрическото и електронното оборудване от категория 11.

                     (10)

                     Поисканото освобождаване следва да бъде предоставено за срок от 5 години, считано от 20 април 2021 г., в съответствие с член 5, параграф 2, първа алинея от Директива 2011/65/ЕС. С оглед на резултатите от продължаващите усилия за намиране на надежден заместител, е малко вероятно продължителността на освобождаването да има неблагоприятни последици за иновациите.

                     (11)

                     Поради това Директива 2011/65/ЕС следва да бъде съответно изменена,

               ПРИЕ НАСТОЯЩАТА ДИРЕКТИВА:

            Член 1
            Приложение III към Директива 2011/65/ЕС се изменя в съответствие с приложението към настоящата директива.

            Член 2

               1.   Държавите членки приемат и публикуват не по-късно от 31 октомври 2021 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
               Те прилагат тези разпоредби от 1 ноември 2021 г .
               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.

               2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.

            Член 3
            Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

            Член 4
            Адресати на настоящата директива са държавите членки.

            Съставено в Брюксел на 15 януари 2021 година.

                  За Комисията

                  Председател

               Ursula VON DER LEYEN

            (1)  ОВ L 174, 1.7.2011 г., стр. 88.

            (2)  Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH) и за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета, Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 30.12.2006 г., стр. 1).

            ПРИЛОЖЕНИЕ
            В приложение III към Директива 2011/65/ЕС се добавя следната точка 45:

                           „45

                           Оловен диазид, оловен стифнат, оловен дипикрамат, оранжев миниум (оловен тетраоксид), оловен диоксид в електрически и електронни възпламенители на взривни вещества за гражданска (професионална) употреба и бариев хромат в бавновъзпламеняващи се пиротехнически заряди със забавено действие в електрически възпламенители на взривни вещества за гражданска (професионална) употреба

                           Прилага се за категория 11 и изтича на 20 април 2026 г.“


title: Делегирана директива (ЕС) 2021/884 на Комисията от 8 март 2021 година за изменение, с цел привеждане в съответствие с научно-техническия напредък, на приложение IV към Директива 2011/65/ЕС на Европейския парламент и на Съвета по отношение на срока на валидност на освобождаването за употребата на живак в електрически ротационни съединители за интраваскуларно ултразвуково образно изследване (текст от значение за ЕИП)

text:
                  2.6.2021

                  BG

                  Официален вестник на Европейския съюз

                  L 194/37

         ДЕЛЕГИРАНА ДИРЕКТИВА (ЕС) 2021/884 НА КОМИСИЯТА
         от 8 март 2021 година
         за изменение, с цел привеждане в съответствие с научно-техническия напредък, на приложение IV към Директива 2011/65/ЕС на Европейския парламент и на Съвета по отношение на срока на валидност на освобождаването за употребата на живак в електрически ротационни съединители за интраваскуларно ултразвуково образно изследване
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (1), и по-специално член 5, параграф 1, буква а) от нея,
         като има предвид, че:

                     (1)

                     В Директива 2011/65/ЕС се изисква държавите членки да гарантират, че електрическото и електронното оборудване, което е пуснато на пазара, не съдържа опасните вещества, изброени в приложение II към същата директива. Това ограничение не се прилага за някои освободени приложения, които са специфични за медицинските изделия и приборите за контрол и управление и са изброени в приложение IV към посочената директива.

                     (2)

                     Категориите електрическо и електронно оборудване, за които се прилага Директива 2011/65/ЕС, са изброени в приложение I към същата директива.

                     (3)

                     Живакът е ограничено вещество, включено в приложение II към Директива 2011/65/ЕС.

                     (4)

                     С Делегирана директива (ЕС) 2015/574 (2) Комисията предостави освобождаване от ограничението за употребата на живак в системи за интраваскуларно ултразвуково образно изследване („освобождаването“), като тази употреба беше включена в приложение IV към Директива 2011/65/ЕС. Освобождаването трябваше да изтече на 30 юни 2019 г. в съответствие с член 5, параграф 2, трета алинея от посочената директива.

                     (5)

                     На 6 октомври 2017 г. Комисията получи заявление за подновяване на освобождаването („искането за подновяване“), което е в рамките на срока, определен в член 5, параграф 5 от Директива 2011/65/ЕС. В съответствие с посочената разпоредба освобождаването остава валидно до приемането на решение относно искането за подновяване.

                     (6)

                     Оценката на искането за подновяване включваше провеждането на консултации със заинтересованите страни в съответствие с член 5, параграф 7 от Директива 2011/65/ЕС. Коментарите, получени по време на тези консултации, бяха публично достъпни на специален уебсайт.

                     (7)

                     Живакът се използва в електрически ротационни съединители за интраваскуларно ултразвуково образно изследване, които осигуряват електрическата проводимост между ротационния трансдюсер и стационарното електронно оборудване. Употребата на живак позволява, наред с другото, работа с по-висока честота, даваща възможност да се получават изображения с по-висока разделителна способност, което е от полза за пациентите.

                     (8)

                     Поради липсата на алтернативи понастоящем замяната или премахването на живака в съответните приложения е практически неосъществимо от научна и техническа гледна точка. Освобождаването е в съответствие с Регламент (ЕО) № 1907/2006 на Европейския парламент и на Съвета (3) и поради това не намалява степента на опазване на околната среда и здравето, осигурена с него.

                     (9)

                     Поради това е целесъобразно да се поднови освобождаването.

                     (10)

                     Освобождаването следва да се поднови за максимален срок от 7 години до 30 юни 2026 г. в съответствие с член 4, параграф 3 и член 5, параграф 2, трета алинея от Директива 2011/65/ЕС. С оглед на резултатите от продължаващите усилия за намиране на надежден заместител е малко вероятно продължителността на освобождаването да има неблагоприятни последици за иновациите.

                     (11)

                     Поради това Директива 2011/65/ЕС следва да бъде съответно изменена,

               ПРИЕ НАСТОЯЩАТА ДИРЕКТИВА:

            Член 1
            Приложение IV към Директива 2011/65/ЕС се изменя в съответствие с приложението към настоящата директива.

            Член 2

               1.   Държавите членки приемат и публикуват не по-късно от 30 юни 2022 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
               Те прилагат тези разпоредби от 1 юли 2022 г.
               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.

               2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.

            Член 3
            Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

            Член 4
            Адресати на настоящата директива са държавите членки.

            Съставено в Брюксел на 8 март 2021 година.

                  За Комисията

                  Председател

               Ursula VON DER LEYEN

            (1)  ОВ L 174, 1.7.2011 г., стр. 88.

            (2)  Делегирана директива (ЕС) 2015/574 на Комисията от 30 януари 2015 г. за изменение, с цел привеждане в съответствие с техническия прогрес, на приложение IV към Директива 2011/65/ЕС на Европейския парламент и на Съвета, относно освобождаване от ограничение за употребата на живак с приложение в системи за интраваскуларно ултразвуково образно изследване (ОВ L 94, 10.4.2015 г., стр. 6).

            (3)  Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 30.12.2006 г., стр. 1).

            ПРИЛОЖЕНИЕ
            В точка 42 от приложение IV към Директива 2011/65/ЕС втората алинея се заменя със следното:

               „Изтича на 30 юни 2026 г.“


title: Делегирана директива (ЕС) 2020/360 на Комисията от 17 декември 2019 година за изменение, с цел привеждане в съответствие с научно-техническия напредък, на приложение IV към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово в платинирани платинени електроди, използвани за някои измервания на проводимостта (текст от значение за ЕИП)

text:
                  5.3.2020

                  BG

                  Официален вестник на Европейския съюз

                  L 67/109

         ДЕЛЕГИРАНА ДИРЕКТИВА (ЕС) 2020/360 НА КОМИСИЯТА
         от 17 декември 2019 година
         за изменение, с цел привеждане в съответствие с научно-техническия напредък, на приложение IV към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово в платинирани платинени електроди, използвани за някои измервания на проводимостта
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (1), и по-специално член 5, параграф 1, буква а) от нея,
         като има предвид, че:

                     (1)

                     В Директива 2011/65/ЕС се изисква държавите членки да гарантират, че електрическото и електронното оборудване, което е пуснато на пазара, не съдържа опасните вещества, изброени в приложение II към същата директива. Това ограничение не се прилага за някои освободени приложения, които са специфични за медицинските изделия и приборите за контрол и управление, и са изброени в приложение IV към посочената директива.

                     (2)

                     Категориите електрическо и електронно оборудване, за които се прилага Директива 2011/65/ЕС, са изброени в приложение I към същата директива.

                     (3)

                     Оловото е ограничено вещество, включено в приложение II към Директива 2011/65/ЕС.

                     (4)

                     С Делегирана директива 2014/73/ЕС (2) Комисията предостави освобождаване от ограничението за употребата на олово в платинирани платинени електроди, използвани за измервания на проводимостта, когато се прилагат определени условия („освобождаването“), като съответните приложения бяха включени в приложение IV към Директива 2011/65/ЕС. Освобождаването изтичаше на 31 декември 2018 г., в съответствие с член 5, параграф 2, трета алинея от посочената директива.

                     (5)

                     На 30 юни 2017 г. Комисията получи заявление за подновяване на освобождаването („искането за подновяване“), което е в рамките на срока, определен в член 5, параграф 5 от Директива 2011/65/ЕС. В съответствие с посочената разпоредба освобождаването остава валидно до приемането на решение относно искането за подновяване.

                     (6)

                     Оценката на искането за подновяване включваше провеждането на консултации със заинтересованите страни в съответствие с член 5, параграф 7 от Директива 2011/65/ЕС.

                     (7)

                     Съдържащите олово платинирани платинени електроди се използват в специализирани инструменти за измервания, които изискват наличието на определени качества при измерване, като например широк диапазон, висока точност или висока надеждност при висока концентрация на киселини и основи.

                     (8)

                     Поради липсата на надеждни алтернативи понастоящем замяната или премахването на оловото в съответните приложения е практически неосъществимо от научна и техническа гледна точка за някои измервателни инструменти. Подновяването на освобождаването е в съответствие с Регламент (ЕО) № 1907/2006 на Европейския парламент и на Съвета (3) и поради това не се намалява степента на опазване на околната среда и на здравето, постановена в него.

                     (9)

                     Поради това е целесъобразно да се предостави подновяване на освобождаването.

                     (10)

                     Освобождаването следва да бъде подновено за максимален срок от 7 години до 31 декември 2025 г., в съответствие с член 4, параграф 3 и член 5, параграф 2, първа алинея от Директива 2011/65/ЕС. С оглед на резултатите от продължаващите усилия за намиране на надежден заместител, е малко вероятно продължителността на освобождаването да има неблагоприятни последици за иновациите.

                     (11)

                     Поради това Директива 2011/65/ЕС следва да бъде съответно изменена,

               ПРИЕ НАСТОЯЩАТА ДИРЕКТИВА:

            Член 1
            Приложение IV към Директива 2011/65/ЕС се изменя в съответствие с приложението към настоящата директива.

            Член 2

               1.   Държавите членки приемат и публикуват не по-късно от 31 март 2021 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
               Те прилагат тези разпоредби от 1 април 2021 г.
               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.

               2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.

            Член 3
            Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

            Член 4
            Адресати на настоящата директива са държавите членки.

            Съставено в Брюксел на 17 декември 2019 година.

                  За Комисията

                  Председател

               Ursula VON DER LEYEN

            (1)  ОВ L 174, 1.7.2011 г., стр. 88.

            (2)  Делегирана директива 2014/73/ЕС на Комисията от 13 март 2014 г. за изменение, с цел привеждане в съответствие с техническия прогрес, на приложение IV към Директива 2011/65/ЕС на Европейския парламент и на Съвета по отношение на освобождаването за олово в платинирани платинени електроди, използвани за измервания на проводимостта (ОВ L 148, 20.5.2014 г., стр. 80).

            (3)  Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH) и за създаване на Европейска агенция по химикали (ОВ L 396, 30.12.2006 г., стр. 1).

            ПРИЛОЖЕНИЕ
            В приложение IV към Директива 2011/65/ЕС вписването по точка 37 се заменя със следното:

                           „37.

                           Олово в платинирани платинени електроди, използвани за измерване на проводимостта, когато се прилага най-малко едно от следните условия:

                                       а)

                                       широк спектър измервания, като обхватът на проводимостта покрива диапазон с разлика, по-голяма от 1 порядък (напр. обхват между 0,1 mS/m и 5 mS/m) в лабораторни приложения за неизвестни концентрации;

                                       б)

                                       измервания на разтвори, при които се изисква точност от ± 1 % от диапазона на пробата и висока устойчивост на корозия на електрода за някой от следните случаи:

                                                   i)

                                                   разтвори с киселинност < pH 1;

                                                   ii)

                                                   разтвори с алкалност > pH 13;

                                                   iii)

                                                   корозионно действащи разтвори, съдържащи халогенен газ;

                                       в)

                                       измервания на проводимости над 100 mS/m, които трябва да бъдат извършени с преносими инструменти.

                           Изтича на 31 декември 2025 г.“


title: Делегирана директива (ЕС) 2020/361 на Комисията от 17 декември 2019 година за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на шествалентен хром като антикорозионна добавка в охлаждащата система от въглеродна стомана в абсорбционни хладилници (текст от значение за ЕИП)

text:
                  5.3.2020

                  BG

                  Официален вестник на Европейския съюз

                  L 67/112

         ДЕЛЕГИРАНА ДИРЕКТИВА (ЕС) 2020/361 НА КОМИСИЯТА
         от 17 декември 2019 година
         за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на шествалентен хром като антикорозионна добавка в охлаждащата система от въглеродна стомана в абсорбционни хладилници
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (1), и по-специално член 5, параграф 1, буква а) от нея,
         като има предвид, че:

                     (1)

                     В Директива 2011/65/ЕС се изисква държавите членки да гарантират, че електрическото и електронното оборудване, което е пуснато на пазара, не съдържа опасните вещества, изброени в приложение II към същата директива. Това изискване не се прилага за освободените приложения, изброени в приложение III към Директива 2011/65/ЕС.

                     (2)

                     Категориите електрическо и електронно оборудване, за които се прилага Директива 2011/65/ЕС, са изброени в приложение I към същата директива.

                     (3)

                     Шествалентният хром е ограничено вещество, включено в приложение II към Директива 2011/65/ЕС.

                     (4)

                     В приложение III към Директива 2011/65/ЕС е включено освобождаване от ограничението за употребата на шествалентен хром като антикорозионна добавка в охлаждащата система от въглеродна стомана в абсорбционни хладилници до 0,75 % тегловно съдържание в охлаждащия разтвор („освобождаването“). За категории 1—7 и 10 освобождаването изтичаше на 21 юли 2016 г., в съответствие с член 5, параграф 2, втора алинея от посочената директива.

                     (5)

                     На 20 януари 2015 г. Комисията получи заявление за подновяване на освобождаването („искането за подновяване“), което е в рамките на срока, определен в член 5, параграф 5 от Директива 2011/65/ЕС. В съответствие с посочената разпоредба освобождаването остава валидно до приемането на решение относно искането за подновяване.

                     (6)

                     Оценката на искането за подновяване включваше провеждането на консултации със заинтересованите страни в съответствие с член 5, параграф 7 от Директива 2011/65/ЕС. Оценката, при която бяха взети предвид решенията на Комисията относно разрешения за пускане на пазара и/или разрешения за употреба на вещества, изброени в приложение XIV към Регламент (ЕО) № 1907/2006 (2), доведе до заключението, че настоящото освобождаване по отношение на категории 1—7 и 10 трябва да се раздели на две подчасти с формулировка, която ясно да отразява научния и техническия напредък по отношение на заместването на шествалентния хром, което се различава в зависимост от вида на приложението.

                     (7)

                     Шествалентният хром (Cr(VI)) действа като антикорозионна добавка в охлаждащата система от въглеродна стомана в абсорбционни хладилници. Той се използва за създаване на слой върху вътрешната повърхност на стоманените тръби, който да ги предпазва от охлаждащия разтвор, съдържащ корозивен амоняк.

                     (8)

                     За приложенията с входна мощност ≥ 75 W и за системите, работещи изцяло с неелектрически подгреватели (съответстващи на приложения с използване на високотемпературни нагреватели), които са обхванати от настоящото освобождаване, замяната или премахването на шествалентния хром все още е практически неосъществимо от научна и техническа гледна точка поради липсата на надеждни заместители. Освобождаването за тези приложения е в съответствие с Регламент (ЕО) № 1907/2006 на Европейския парламент и на Съвета (3) и поради това не намалява степента на опазване на околната среда и здравето, постановена в него.

                     (9)

                     Поради това е целесъобразно да се предостави поисканото подновяване за приложенията с използване на високотемпературни нагреватели до 21 юли 2021 г., в съответствие с член 4, параграф 3 и член 5, параграф 2, втора алинея от Директива 2011/65/ЕС. С оглед на резултатите от продължаващите усилия за намиране на надежден заместител, е малко вероятно продължителността на освобождаването да има неблагоприятни последици за иновациите.

                     (10)

                     За приложенията с входна мощност < 75 W (съответстващи на приложения с използване на нискотемпературни нагреватели), които понастоящем са обхванати от освобождаването, условията за подновяване, определени в член 5, параграф 1 от Директива 2011/65/ЕС, вече не са изпълнени и поради това искането за подновяване следва да бъде отхвърлено. В съответствие с член 5, параграф 6 от посочената директива освобождаването за тези приложения следва да изтече 12 месеца след датата на влизане в сила на настоящата директива.

                     (11)

                     За категории 8, 9 и 11 съществуващото освобождаване продължава да бъде валидно за посочените в член 5, параграф 2, втора алинея от Директива 2011/65/ЕС срокове. От съображения за правна яснота датите на изтичане на срока следва да бъдат посочени в приложение III към същата директива.

                     (12)

                     Поради това Директива 2011/65/ЕС следва да бъде съответно изменена,

               ПРИЕ НАСТОЯЩАТА ДИРЕКТИВА:

            Член 1
            Приложение III към Директива 2011/65/ЕС се изменя в съответствие с приложението към настоящата директива.

            Член 2

               1.   Държавите членки приемат и публикуват не по-късно от 31 март 2021 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
               Те прилагат тези разпоредби от 1 април 2021 г.
               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.

               2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.

            Член 3
            Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

            Член 4
            Адресати на настоящата директива са държавите членки.

            Съставено в Брюксел на 17 декември 2019 година.

                  За Комисията

                  Председател

               Ursula VON DER LEYEN

            (1)  ОВ L 174, 1.7.2011 г., стр. 88.

            (2)  Резюме на решения на Европейската комисия относно разрешения за пускане на пазара за употреба и/или разрешения за употреба на вещества, изброени в приложение XIV към Регламент (ЕО) № 1907/2006 на Европейския парламент и на Съвета относно регистрацията, оценката, разрешаването и ограничаването на химикали (REACH) (ОВ C 48, 15.2.2017 г., стр. 9).

            (3)  Регламент (EО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH) и за създаване на Европейска агенция по химикали (ОВ L 396, 30.12.2006 г., стр. 1).

            ПРИЛОЖЕНИЕ
            В приложение III към Директива 2011/65/ЕС вписването по точка 9 се заменя със следното:

                           „9

                           Шествалентен хром като антикорозионна добавка в охлаждащата система от въглеродна стомана в абсорбционни хладилници до 0,75 % тегловно съдържание в охлаждащия разтвор

                           Прилага се за категории 8, 9 и 11 и изтича на:

                                       —

                                       21 юли 2021 г. за изделия от категории 8 и 9, различни от медицински изделия за инвитро диагностика и промишлени прибори за контрол и управление;

                                       —

                                       21 юли 2023 г. за медицински изделия за инвитро диагностика от категория 8;

                                       —

                                       21 юли 2024 г. за промишлени прибори за контрол и управление от категория 9, и за категория 11.

                           9, а) - I

                           До 0,75 % тегловно съдържание на шествалентен хром, използван като антикорозионна добавка в охлаждащия разтвор на охлаждащите системи от въглеродна стомана в абсорбционни хладилници (включително минибарове), проектирани да работят изцяло или отчасти с електрически подгревател със средна използвана входна мощност < 75 W при постоянни експлоатационни условия

                           Прилага се за категории 1—7 и 10 и изтича на 5 март 2021 г.

                           9, a) - II

                           До 0,75 % тегловно съдържание на шествалентен хром, използван като антикорозионна добавка в охлаждащия разтвор на охлаждащите системи от въглеродна стомана в абсорбционни хладилници:

                                       —

                                       проектирани да работят изцяло или отчасти с електрически подгревател със средна използвана входна мощност ≥ 75 W при постоянни експлоатационни условия;

                                       —

                                       проектирани да работят изцяло с неелектрически подгревател.

                           Прилага се за категории 1—7 и 10 и изтича на 21 юли 2021 г.“


title: Делегирана директива (ЕС) 2020/362 на Комисията от 17 декември 2019 година за изменение на приложение II към Директива 2000/53/ЕО на Европейския парламент и на Съвета относно излезлите от употреба превозни средства по отношение на освобождаването на употребата на шествалентен хром като антикорозионен агент за охладителната система от въглеродна стомана на абсорбционни хладилници в самоходни каравани (текст от значение за ЕИП)

text:
                  5.3.2020

                  BG

                  Официален вестник на Европейския съюз

                  L 67/116

         ДЕЛЕГИРАНА ДИРЕКТИВА (ЕС) 2020/362 НА КОМИСИЯТА
         от 17 декември 2019 година
         за изменение на приложение II към Директива 2000/53/ЕО на Европейския парламент и на Съвета относно излезлите от употреба превозни средства по отношение на освобождаването на употребата на шествалентен хром като антикорозионен агент за охладителната система от въглеродна стомана на абсорбционни хладилници в самоходни каравани
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2000/53/ЕО на Европейския парламент и на Съвета от 18 септември 2000 г. относно излезлите от употреба превозни средства (1) и по-специално член 4, параграф 2, буква б) от същата директива,
         като има предвид, че:

                     (1)

                     Съгласно член 4, параграф 2, буква а) от Директива 2000/53/ЕО държавите членки трябва да забранят употребата на олово, живак, кадмий и шествалентен хром в материалите и компонентите на превозните средства, пускани на пазара след 1 юли 2003 г.

                     (2)

                     В приложение II към Директива 2000/53/ЕО се изброяват материалите и компонентите на превозните средства, освободени от забраната съгласно член 4, параграф 2, буква а) от същата директива. Необходимо е освобождаването по точка 14 по отношение на употребата на шествалентен хром да се измени, за да се уеднакви формулировката му със сходни освобождавания за употребата на шествалентен хром, предвидени в Директива 2011/65/ЕС на Европейския парламент и на Съвета (2) и Регламент (ЕО) № 1907/2006 на Европейския парламент и на Съвета (3).

                     (3)

                     Оценката на освобождаването по точка 14 с оглед на техническия и научния напредък доведе до заключението, че независимо от съществуването на подходящи алтернативни вещества на шествалентния хром, те все още не могат да бъдат използвани в продукти. Очаква се в бъдеще да се появят подходящи алтернативи на употребата на шествалентен хром. Поради това е целесъобразно настоящото освобождаване да се раздели на три подточки и да се определи срок на действие на две от трите подточки на освобождаването.

                     (4)

                     Поради това Директива 2000/53/ЕО следва да бъде съответно изменена,

               ПРИЕ НАСТОЯЩАТА ДИРЕКТИВА:

            Член 1
            Приложение II към Директива 2000/53/ЕО се изменя, както е определено в приложението към настоящата директива.

            Член 2

               1.   Най-късно до 5 април 2020 г. държавите членки приемат и публикуват законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваването се определят от държавите членки.

               2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.

            Член 3
            Настоящата директива влиза в сила в деня след деня на публикуването ѝ в Официален вестник на Европейския съюз.

            Член 4
            Адресати на настоящата директива са държавите членки.

            Съставено в Брюксел на 17 декември 2019 година.

                  За Комисията

                  Председател

               Ursula VON DER LEYEN

            (1)  ОВ L 269, 21.10.2000 г., стр. 34.

            (2)  Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (ОВ L 174, 1.7.2011 г. , стр. 88).

            (3)  Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 30.12.2006 г., стр. 1).

            ПРИЛОЖЕНИЕ
            В приложение II към Директива 2000/53/ЕО точка 14 се заменя със следното:

                           „14. Шествалентен хром като антикорозионна добавка в охлаждащата система от въглеродна стомана в абсорбционни хладилници до 0,75 % тегловно съдържание в охлаждащия разтвор:

                                       i)

                                       проектирани да работят изцяло или частично с електрически нагревател със средна използвана входяща електрическа мощност < 75 W при постоянни условия на движение;

                                       ii)

                                       проектирани да работят изцяло или частично с електрически нагревател със средна използвана входяща електрическа мощност ≥ 75 W при постоянни условия на движение;

                                       iii)

                                       проектирани да работят изцяло с нагревател, различен от електрически.

                           Превозни средства, чийто тип е одобрен преди 1 януари 2020 г., и резервни части за тези превозни средства.
                           Превозни средства, чийто тип е одобрен преди 1 януари 2026 г., и резервни части за тези превозни средства.

                           X“


title: Делегирана директива (ЕС) 2020/363 на Комисията от 17 декември 2019 година за изменение на приложение II към Директива 2000/53/ЕО на Европейския парламент и на Съвета относно излезлите от употреба превозни средства по отношение на някои освобождавания за олово и оловни съединения в компоненти (текст от значение за ЕИП)

text:
                  5.3.2020

                  BG

                  Официален вестник на Европейския съюз

                  L 67/119

         ДЕЛЕГИРАНА ДИРЕКТИВА (ЕС) 2020/363 НА КОМИСИЯТА
         от 17 декември 2019 година
         за изменение на приложение II към Директива 2000/53/ЕО на Европейския парламент и на Съвета относно излезлите от употреба превозни средства по отношение на някои освобождавания за олово и оловни съединения в компоненти
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2000/53/ЕО на Европейския парламент и на Съвета от 18 септември 2000 г. относно излезлите от употреба превозни средства (1) и по-специално член 4, параграф 2, буква б) от нея,
         като има предвид, че:

                     (1)

                     Съгласно член 4, параграф 2, буква а) от Директива 2000/53/ЕО държавите членки трябва да забранят употребата на олово, живак, кадмий и шествалентен хром в материалите и компонентите на превозните средства, пускани на пазара след 1 юли 2003 г.

                     (2)

                     В приложение II към Директива 2000/53/ЕО се изброяват материалите и компонентите на превозните средства, освободени от забраната по член 4, параграф 2, буква а) от същата директива. Съгласно приложение II, освобождаванията по точка 8, буква д), точка 8, буква е), б) и точка 8, буква ж) следва да бъдат преразгледани през 2019 г. Освобождаването по точка 8, буква й) също трябва да бъде преразгледано с оглед на най-новата информация за техническия и научния напредък.

                     (3)

                     Оценката на освобождаванията по точка 8, буква д) и точка 8, буква ж) с оглед на тази информация доведе до заключението, че понастоящем няма подходяща алтернатива на употребата на олово в материалите и компонентите, обхванати от тези освобождавания. Поради това следва да се определи дата за ново преразглеждане на тези освобождавания. Освобождаването по точка 8, буква ж) обаче следва да бъде допълнително уточнено, като се стесни обхватът му. За да се позволи на автомобилната промишленост да се адаптира към тези промени, настоящият обхват на освобождаването по точка 8, буква ж) следва да се запази за превозните средства, чийто тип е одобрен преди 1 октомври 2022 г., докато по-тесният обхват на това освобождаване следва да се прилага за превозните средства, чийто тип е одобрен след тази дата.

                     (4)

                     Оценката на освобождаването по точка 8, буква е), б) води до заключението, че употребата на олово в приложенията, обхванати от това освобождаване, следва да бъде прекратена, тъй като съществуват алтернативи на употребата на олово в тях.

                     (5)

                     Оценката на освобождаването по точка 8, буква й), което позволява освобождаване за употребата на олово в припой за запояване на многопластови стъкла, доведе до заключението, че за някои приложения има алтернативи на употребата на олово в припой за запояване на многопластови стъкла. Въпреки това, съществуват определени стъклени плоскости и определени приложения, при които не е сигурно, че към този момент съществуват подходящи алтернативи на употребата на олово. Поради това е подходящо да се определи ново, по-ограничено освобождаване по точка 8, буква к) за тези стъклени плоскости и приложения.

                     (6)

                     Освобождаването по точка 8, буква й) се прилага само по отношение на превозни средства, чийто тип е одобрен преди 1 януари 2020 г. С цел да се гарантира, че освобождаването спрямо употребата на олово ще остане в сила при стъклените плоскости и приложения, за които не е установено със сигурност, че към този момент съществуват подходящи алтернативи на употребата на олово, е необходимо новото освобождаване по точка 8, буква к) да започне да се прилага възможно най-скоро. Поради това настоящата директива следва да влезе в сила по спешност.

                     (7)

                     Поради това Директива 2000/53/ЕО следва да бъде съответно изменена,

               ПРИЕ НАСТОЯЩАТА ДИРЕКТИВА:

            Член 1
            Приложение II към Директива 2000/53/ЕО се изменя, както е определено в приложението към настоящата директива.

            Член 2

               1.   Най-късно до 5 април 2020 г. държавите членки приемат и публикуват законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваването се определят от държавите членки.

               2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.

            Член 3
            Настоящата директива влиза в сила в деня след деня на публикуването ѝ в Официален вестник на Европейския съюз.

            Член 4
            Адресати на настоящата директива са държавите членки.

            Съставено в Брюксел на 17 декември 2019 година.

                  За Комисията

                  Председател

               Ursula VON DER LEYEN

            (1)  ОВ L 269, 21.10.2000 г., стр. 34.

            ПРИЛОЖЕНИЕ
            Приложение II към Директива 2000/53/ЕО се изменя, както следва:

                        1)

                        точка 8, буква д) се заменя със следното:

                                    „8 д). Олово в припой с висока температура на топене (т.е. сплави на оловото със съдържание на олово 85 тегловни % или повече)

                                    (2)

                                    X“

                        2)

                        Точка 8, буква е), б) се заменя със следното:

                                    „8 е), б). Олово, използвано в съвместими щифтови съединителни системи, различни от свързващата повърхност на електрическите съединители в кабелните снопове на превозни средства

                                    Превозни средства, чийто тип е одобрен преди 1 януари 2024 г., и резервни части за тези превозни средства

                                    X“

                        3)

                        Точка 8, буква ж) се заменя със следното:

                                    „8 ж), (i). Олово в припои за създаване на надеждна електрическа връзка между полупроводниковия кристал и кристалоносителя в корпусите на интегрални схеми от типа „flip chip“ (с обърнат монтаж на кристала в корпуса)

                                    Превозни средства, чийто тип е одобрен преди 1 октомври 2022 г., и резервни части за тези превозни средства

                                    X

                                    8 ж), (ii). Олово в припои за създаване на надеждна електрическа връзка между полупроводниковия кристал и кристалоносителя в корпусите на интегрални схеми от типа „flip chip“ (с обърнат монтаж на кристала в корпуса), където електрическата връзка се състои от един от следните елементи:

                                                i)

                                                възел на полупроводникова технология с размер 90 nm или по-голям;

                                                ii)

                                                единичен кристал от 300 mm2 или по-голям, в произволен възел на полупроводникова технология;

                                                iii)

                                                пакети от разположени един върху друг кристали с размер 300 mm2 или по-големи, или силициеви междинни слоеве (interposers) от 300 mm2 или по-големи.

                                    (2)
                                    Приложимо за превозни средства, чийто тип е одобрен преди 1 октомври 2022 г., и резервни части за тези превозни средства

                                    X“

                        4)

                        вмъква се следната точка 8, буква к)

                                    „8 к). Запояване на приложения за отопление, при които токът през една съответна спойка е с големина 0,5 A или повече към единични плоскости многопластови стъкла с дебелина ≤ 2,1 mm. Това освобождаване не обхваща запояването към контактите, намиращи се в междинния полимер

                                    Превозни средства, чийто тип е одобрен преди 1 януари 2024 г., и резервни части за тези превозни средства

                                    X(4)“


title: Делегирана директива (ЕС) 2020/364 на Комисията от 17 декември 2019 година за изменение, с цел привеждане в съответствие с научно-техническия напредък, на приложение IV към Директива 2011/65/ЕС на Европейския парламент и на Съвета по отношение на освобождаване от ограничението за употребата на кадмий в някои устойчиви на лъчение тръби за видеокамери (текст от значение за ЕИП)

text:
                  5.3.2020

                  BG

                  Официален вестник на Европейския съюз

                  L 67/122

         ДЕЛЕГИРАНА ДИРЕКТИВА (ЕС) 2020/364 НА КОМИСИЯТА
         от 17 декември 2019 година
         за изменение, с цел привеждане в съответствие с научно-техническия напредък, на приложение IV към Директива 2011/65/ЕС на Европейския парламент и на Съвета по отношение на освобождаване от ограничението за употребата на кадмий в някои устойчиви на лъчение тръби за видеокамери
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (1), и по-специално член 5, параграф 1, буква а) от нея,
         като има предвид, че:

                     (1)

                     В Директива 2011/65/ЕС се изисква държавите членки да гарантират, че електрическото и електронното оборудване, което е пуснато на пазара, не съдържа опасните вещества, изброени в приложение II към същата директива. Това ограничение не се прилага за някои освободени приложения, които са специфични за медицинските изделия и приборите за контрол и управление, и са изброени в приложение IV към посочената директива.

                     (2)

                     Категориите електрическо и електронно оборудване, за които се прилага Директива 2011/65/ЕС, са изброени в приложение I към същата директива.

                     (3)

                     Кадмият е ограничено вещество, включено в приложение II към Директива 2011/65/ЕС.

                     (4)

                     На 3 декември 2015 г. Комисията получи заявление, подадено в съответствие с член 5, параграф 3 от Директива 2011/65/ЕС, за освобождаване, което да бъде включено в списъка в приложение IV към посочената директива, за употребата на кадмий в някои устойчиви на лъчение тръби за видеокамери („поисканото освобождаване“).

                     (5)

                     Оценката на искането включваше консултации със заинтересованите страни в съответствие с член 5, параграф 7 от Директива 2011/65/ЕС.

                     (6)

                     Кадмият в тръбите за видеокамери е необходим за постигане на задоволителна степен на устойчивост на лъчение и на оптични характеристики на видеокамерите, работещи в среда с висока експозиция на лъчение, като атомни електроцентрали и предприятия за преработване на ядрени отпадъци.

                     (7)

                     Понастоящем на пазара няма налични алтернативи без използване на кадмий, които да осигуряват необходимата комбинация от оптични характеристики и достатъчна устойчивост на лъчение.

                     (8)

                     Поради липсата на алтернативи замяната или премахването на кадмия е практически неосъществимо от научна и техническа гледна точка за някои тръби за видеокамери. Освобождаването е в съответствие с Регламент (ЕО) № 1907/2006 на Европейския парламент и на Съвета (2) и поради това не намалява степента на опазване на околната среда и здравето, постановена в него.

                     (9)

                     Поради това е целесъобразно да се предостави исканото освобождаване, като се включат приложенията, обхванати от него, в приложение IV към Директива 2011/65/ЕС по отношение на електрическото и електронното оборудване от категория 9.

                     (10)

                     Поисканото освобождаване следва да бъде предоставено за срок от 7 години, считано от 5 март 2020 г., в съответствие с член 5, параграф 2, първа алинея от Директива 2011/65/ЕС. С оглед на резултатите от продължаващите усилия за намиране на надежден заместител, е малко вероятно продължителността на освобождаването да има неблагоприятни последици за иновациите.

                     (11)

                     Поради това Директива 2011/65/ЕС следва да бъде съответно изменена,

               ПРИЕ НАСТОЯЩАТА ДИРЕКТИВА:

            Член 1
            Приложение IV към Директива 2011/65/ЕС се изменя в съответствие с приложението към настоящата директива.

            Член 2

               1.   Държавите членки приемат и публикуват не по-късно от 31 август 2020 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
               Те прилагат тези разпоредби от 1 септември 2020 г.
               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.

               2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.

            Член 3
            Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

            Член 4
            Адресати на настоящата директива са държавите членки.

            Съставено в Брюксел на 17 декември 2019 година.

                  За Комисията

                  Председател

               Ursula VON DER LEYEN

            (1)  ОВ L 174, 1.7.2011 г., стр. 88.

            (2)  Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH) и за създаване на Европейска агенция по химикали (ОВ L 396, 30.12.2006 г., стр. 1).

            ПРИЛОЖЕНИЕ
            В приложение IV към Директива 2011/65/ЕС се добавя следното вписване като точка 44:

                           „44.

                           Кадмий в устойчиви на лъчение тръби за видеокамери, предназначени за камери, чиято разделителна способност в центъра е по-голяма от 450 телевизионни реда, и които се използват в среда с експозиция на йонизиращо лъчение над 100 Gy/h и с обща доза над 100 kGy.

                           Прилага се за категория 9. Изтича на 31 март 2027 г.“


title: Делегирана директива (ЕС) 2020/365 на Комисията от 17 декември 2019 година за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово в припой и покрития за клеми, използвани в някои ръчно преносими двигатели с вътрешно горене (текст от значение за ЕИП)

text:
                  5.3.2020

                  BG

                  Официален вестник на Европейския съюз

                  L 67/125

         ДЕЛЕГИРАНА ДИРЕКТИВА (ЕС) 2020/365 НА КОМИСИЯТА
         от 17 декември 2019 година
         за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово в припой и покрития за клеми, използвани в някои ръчно преносими двигатели с вътрешно горене
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (1), и по-специално член 5, параграф 1, буква а) от нея,
         като има предвид, че:

                     (1)

                     В Директива 2011/65/ЕС се изисква държавите членки да гарантират, че електрическото и електронното оборудване, което е пуснато на пазара, не съдържа опасните вещества, изброени в приложение II към същата директива. Това изискване не се прилага за освободените приложения, изброени в приложение III към Директива 2011/65/ЕС.

                     (2)

                     Категориите електрическо и електронно оборудване, за които се прилага Директива 2011/65/ЕС, са изброени в приложение I към същата директива.

                     (3)

                     Оловото е ограничено вещество, включено в приложение II към Директива 2011/65/ЕС.

                     (4)

                     С Делегирана директива 2014/72/ЕС (2) Комисията предостави освобождаване от ограничението за употребата на олово в припой и покрития за клеми на електрически и електронни компоненти и покрития за печатни платки, използвани в модулите на запалването и други електрически и електронни системи за управление на двигатели, които по технически причини трябва да бъдат монтирани направо върху коляновия вал или в картера или в цилиндъра на ръчно преносими двигатели с вътрешно горене (класове SH:1, SH:2, SH:3 от Директива 97/68/ЕО на Европейския парламент и на Съвета (3)) („освобождаването“), като тези приложения бяха включени в приложение III към Директива 2011/65/ЕС. Освобождаването за категории 1—7 и 10 изтичаше на 31 декември 2018 г., в съответствие с член 5, параграф 2, втора алинея от посочената директива.

                     (5)

                     На 30 юни 2017 г. Комисията получи заявление за подновяване на освобождаването за категории 6 и 11 („искането за подновяване“), което е в рамките на срока, определен в член 5, параграф 5 от Директива 2011/65/ЕС. В съответствие с посочената разпоредба освобождаването остава валидно до приемането на решение относно искането за подновяване.

                     (6)

                     Оценката на искането за подновяване включваше провеждането на консултации със заинтересованите страни в съответствие с член 5, параграф 7 от Директива 2011/65/ЕС.

                     (7)

                     Оловото е често използван легиращ елемент в материала, употребяван като припой, с цел контролиране на точката на топене. Бяха извършени успешни изпитвания на алтернативни материали, които да заменят ограниченото вещество. Необходимо е обаче допълнително време, за да се потвърди надеждността на несъдържащите олово продукти.

                     (8)

                     В момента на пазара не съществуват несъдържащи олово алтернативи, които да осигурят достатъчна степен на надеждност за приложенията, обхванати от освобождаването.

                     (9)

                     Поради липсата на надеждни алтернативи понастоящем замяната или премахването на оловото е практически неосъществимо от научна и техническа гледна точка за някои ръчно преносими двигатели с вътрешно горене. Поради това е целесъобразно освобождаването да бъде подновено. Подновяването на освобождаването е в съответствие с Регламент (ЕО) № 1907/2006 на Европейския парламент и на Съвета (4) и поради това не се намалява степента на опазване на околната среда и на здравето, постановена в него.

                     (10)

                     Освобождаването за категории 1—7, 10 и 11 следва да бъде подновено до 31 март 2022 г., в съответствие с член 4, параграф 3 и член 5, параграф 2, първа алинея от Директива 2011/65/ЕС. С оглед на резултатите от продължаващите усилия за намиране на надежден заместител, е малко вероятно продължителността на освобождаването да има неблагоприятни последици за иновациите.

                     (11)

                     За категории 8 и 9 съществуващото освобождаване продължава да бъде валидно за посочените в член 5, параграф 2, втора алинея от Директива 2011/65/ЕС срокове. От съображения за правна яснота датите на изтичане на срока следва да бъдат посочени в приложение III към същата директива.

                     (12)

                     Поради това Директива 2011/65/ЕС следва да бъде съответно изменена,

               ПРИЕ НАСТОЯЩАТА ДИРЕКТИВА:

            Член 1
            Приложение III към Директива 2011/65/ЕС се изменя в съответствие с приложението към настоящата директива.

            Член 2

               1.   Държавите членки приемат и публикуват не по-късно от 31 март 2021 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
               Те прилагат тези разпоредби от 1 април 2021 г.
               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.

               2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.

            Член 3
            Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

            Член 4
            Адресати на настоящата директива са държавите членки.

            Съставено в Брюксел на 17 декември 2019 година.

                  За Комисията

                  Председател

               Ursula VON DER LEYEN

            (1)  ОВ L 174, 1.7.2011 г., стр. 88.

            (2)  Делегирана директива 2014/72/ЕС на Комисията от 13 март 2014 г. за изменение, с цел привеждане в съответствие с техническия прогрес, на приложение III към Директива 2011/65/ЕС на Европейския парламент и на Съвета по отношение на освобождаването за олово в припой и покрития за клеми за електрически и електронни компоненти и покрития за печатни платки, използвани в модулите на запалването и други електрически и електронни системи за управление на двигатели (ОВ L 148, 20.5.2014 г., стр. 78).

            (3)  Директива 97/68/ЕО на Европейския парламент и на Съвета от 16 декември 1997 г. за сближаване законодателствата на държавите членки във връзка с мерките за ограничаване емисиите на газообразни и прахообразни замърсители от двигатели с вътрешно горене, инсталирани в извънпътна подвижна техника (ОВ L 59, 27.2.1998 г., стр. 1). Директива 97/68/ЕО бе отменена с Регламент (ЕС) 2016/1628 на Европейския парламент и на Съвета от 14 септември 2016 г. относно изискванията за граничните стойности на емисиите на газообразни и прахови замърсители и за одобряването на типа на двигателите с вътрешно горене за извънпътна подвижна техника, за изменение на регламенти (ЕС) № 1024/2012 и (ЕС) № 167/2013 и за изменение и отмяна на Директива 97/68/ЕО (ОВ L 252, 16.9.2016 г., стр. 53).

            (4)  Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH) и за създаване на Европейска агенция по химикали (ОВ L 396, 30.12.2006 г., стр. 1).

            ПРИЛОЖЕНИЕ
            В приложение III към Директива 2011/65/ЕС вписването по точка 41 се заменя със следното:

                           „41

                           Оловото в припой и покрития за клеми на електрически и електронни компоненти и покрития за печатни платки, използвани в модулите на запалването и други електрически и електронни системи за управление на двигатели, които по технически причини трябва да бъдат монтирани направо върху коляновия вал или в картера или в цилиндъра на ръчно преносими двигатели с вътрешно горене (класове SH:1, SH:2, SH:3 от Директива 97/68/ЕО на Европейския парламент и на Съвета (*1))

                           Прилага се за всички категории и изтича на:

                                       —

                                       31 март 2022 г. за категории 1—7, 10 и 11;

                                       —

                                       21 юли 2021 г. за изделия от категории 8 и 9, различни от медицински изделия за инвитро диагностика и промишлени прибори за контрол и управление;

                                       —

                                       21 юли 2023 г. за медицински изделия за инвитро диагностика от категория 8;

                                       —

                                       21 юли 2024 г. за промишлени прибори за контрол и управление от категория 9.

               (*1)  Директива 97/68/ЕО на Европейския парламент и на Съвета от 16 декември 1997 г. за сближаване законодателствата на държавите членки във връзка с мерките за ограничаване емисиите на газообразни и прахообразни замърсители от двигатели с вътрешно горене, инсталирани в извънпътна подвижна техника (ОВ L 59, 27.2.1998 г., стр. 1).“


title: Делегирана директива (ЕС) 2020/366 на Комисията от 17 декември 2019 година за изменение, с цел привеждане в съответствие с научно-техническия напредък, на приложение IV към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово като термичен стабилизатор в поливинилхлорид, използван в някои медицински уреди за инвитро диагностика за анализ на кръв и други телесни течности и газове (текст от значение за ЕИП)

text:
                  5.3.2020

                  BG

                  Официален вестник на Европейския съюз

                  L 67/129

         ДЕЛЕГИРАНА ДИРЕКТИВА (ЕС) 2020/366 НА КОМИСИЯТА
         от 17 декември 2019 година
         за изменение, с цел привеждане в съответствие с научно-техническия напредък, на приложение IV към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово като термичен стабилизатор в поливинилхлорид, използван в някои медицински уреди за инвитро диагностика за анализ на кръв и други телесни течности и газове
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (1), и по-специално член 5, параграф 1, буква а) от нея,
         като има предвид, че:

                     (1)

                     В член 4, параграф 1 от Директива 2011/65/ЕС се изисква държавите членки да гарантират, че електрическото и електронното оборудване, което е пуснато на пазара, не съдържа опасните вещества, изброени в приложение II към същата директива. Това ограничение не се прилага за някои освободени приложения, които са специфични за медицинските изделия и приборите за контрол и управление, и са изброени в приложение IV към посочената директива.

                     (2)

                     Категориите електрическо и електронно оборудване, за които се прилага Директива 2011/65/ЕС, са изброени в приложение I към същата директива.

                     (3)

                     Оловото е ограничено вещество, включено в приложение II към Директива 2011/65/ЕС.

                     (4)

                     С Делегирана директива (ЕС) 2015/573 (2) Комисията предостави освобождаване от ограничението за употребата на олово като термичен стабилизатор в поливинилхлорид (PVC), който се използва като базов материал в амперометрични, потенциометрични и кондуктометрични електрохимични датчици, които се използват в медицински уреди за инвитро диагностика за анализ на кръв и други телесни течности и газове („освобождаването“), като тази употреба бе включена в приложение IV към Директива 2011/65/ЕС. Освобождаването изтичаше на 31 декември 2018 г., в съответствие с член 5, параграф 2, трета алинея от посочената директива.

                     (5)

                     На 25 май 2017 г. Комисията получи заявление за подновяване на освобождаването („искането за подновяване“), което е в рамките на срока, определен в член 5, параграф 5 от Директива 2011/65/ЕС. В съответствие с посочената разпоредба освобождаването остава валидно до приемането на решение относно искането за подновяване.

                     (6)

                     Оценката на искането за подновяване включваше провеждането на консултации със заинтересованите страни в съответствие с член 5, параграф 7 от Директива 2011/65/ЕС.

                     (7)

                     Оловото в картата с датчици от PVC на съответните медицински изделия за употреба инвитро (кръвни анализатори) повишава ефективността на датчиците, което е необходимо за постигане на оптимална ефективност на уреда по отношение на надеждността при анализите, заявена в публикациите относно продукта, и следователно за изпълнение на изискванията, определени в Директива 98/79/ЕО на Европейския парламент и на Съвета (3).

                     (8)

                     Въпреки че на пазара се предлагат технологии без използване на олово за определени анализатори на други производители, изпитването на надеждността на заместителите за конкретната употреба, предмет на настоящото искане за подновяване, изисква допълнително време.

                     (9)

                     С преустановяването на освобождаването се очаква да се избегне пускането на пазара на Съюза на общо 157 kg олово. В същото време обаче то ще доведе до необходимост от замяна на целия диагностичен уред и следователно се очаква да доведе до преждевременното генериране на 112 000 kg отпадъци от електрическо и електронно оборудване. Освен това ще възникнат значителни социално-икономически въздействия за доставчиците на здравни услуги, използващи съответните уреди.

                     (10)

                     Освобождаването не води до намаляване на степента на опазване на околната среда и на здравето, постановена с Регламент (ЕО) № 1907/2006 на Европейския парламент и на Съвета (4). С оглед на процеса на ограничаване на оловото в PVC, предвиден в Регламент (ЕО) № 1907/2006, освобождаването следва да се предостави за кратък срок на валидност от 2 години, за да се гарантира пълно привеждане в съответствие с посочения регламент след приключване на съответния процес на ограничаване.

                     (11)

                     Поради това е целесъобразно да се предостави подновяване на освобождаването.

                     (12)

                     Освобождаването се отнася до електрическото и електронното оборудване от категория 8, за което се прилага Директива 2011/65/ЕС, и следва да бъде подновено за срок от 2 години, който да започне от 5 март 2020 г., в съответствие с член 5, параграф 2, първа алинея от Директива 2011/65/ЕС. С оглед на резултатите от продължаващите усилия за намиране на надежден заместител, е малко вероятно продължителността на освобождаването да има неблагоприятни последици за иновациите.

                     (13)

                     Поради това Директива 2011/65/ЕС следва да бъде съответно изменена,

               ПРИЕ НАСТОЯЩАТА ДИРЕКТИВА:

            Член 1
            Приложение IV към Директива 2011/65/ЕС се изменя в съответствие с приложението към настоящата директива.

            Член 2

               1.   Държавите членки приемат и публикуват не по-късно от 31 март 2021 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
               Те прилагат тези разпоредби от 1 април 2021 г.
               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.

               2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.

            Член 3
            Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

            Член 4
            Адресати на настоящата директива са държавите членки.

            Съставено в Брюксел на 17 декември 2019 година.

                  За Комисията

                  Председател

               Ursula VON DER LEYEN

            (1)  ОВ L 174, 1.7.2011 г., стр. 88.

            (2)  Делегирана директива (ЕС) 2015/573 на Комисията от 30 януари 2015 г. за изменение, с цел привеждане в съответствие с техническия прогрес, на приложение IV към Директива 2011/65/ЕС на Европейския парламент и на Съвета по отношение на освобождаване от ограничението за използване на олово в поливинилхлоридни сензори в медицински уреди за инвитро диагностика (ОВ L 94, 10.4.2015 г., стр. 4).

            (3)  Директива 98/79/ЕО на Европейския парламент и на Съвета от 27 октомври 1998 година относно диагностичните медицински изделия in vitro (ОВ L 331, 7.12.1998 г., стр. 1).

            (4)  Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH) и за създаване на Европейска агенция по химикали (ОВ L 396, 30.12.2006 г., стр. 1).

            ПРИЛОЖЕНИЕ
            В приложение IV към Директива 2011/65/ЕС вписването по точка 41 се заменя със следното:

                           „41.

                           Олово, като термичен стабилизатор в поливинилхлорид (PVC), използван като базов материал в амперометрични, потенциометрични и кондуктометрични електрохимични датчици, които се използват в медицински уреди за инвитро диагностика за анализ на кръв и други телесни течности и газове.

                           Изтича на 31 март 2022 г.“